ডিম্বাশয়
ডিম্বাশয় ডিম্বাণূ উৎপাদনকারী একটি প্রজনন অঙ্গ এবং স্ত্রী প্রজননতন্ত্রের একটি অংশ। মেরুদণ্ডী প্রাণীতে এটি সাধারণত একজোড়া করে থাকে। ডিম্বাশয় পুরুষের শুক্রাশয়ের সাথে সাদৃশ্যপূর্ণ। এতে গোনাড ও অন্তঃক্ষরা উভয় প্রকার গ্রন্থি-ই রয়েছে।
ডিম্বাশয় দেখতে অনেকটা ডিম্বাকার এবং মানুষে এটার আকার—দৈর্ঘে ৩ সে.মি., প্রস্থে ১.৫ সে.মি., এবং পুরুত্বে ১.৫ সে.মি.। (যেকোনো একটির জন্য) শরীরে এর অবস্থান পেলভিস বা শ্রোণীর দেয়াল ঘেষে, যাকে বলা হয় ওভারিয়ান ফসা। সাধারণত ফসার নিচে থাকে বহিঃস্থ ইলিয়াক ধমনী এবং সামনে থাকে মূত্রনালী ও অন্তঃস্থ ইলিয়াক ধমনী।
সুপারফিকান্ডেশন
একই রজঃচক্রে গঠিত ডিম্বাণু নিষিক্ত হওয়ার প্রথম কয়েক ঘণ্টা বা কয়েক দিনের মধ্যেই সাধারণত সুপারফিকান্ডেশন সংঘটিত হয়। ডিম্বাণু নিষিক্ত হবার সময়সীমা খুবই সংক্ষিপ্ত। বীর্যপাতের পর শুক্রাণু নারীদেহের অভ্যন্তরে চার থেকে পাঁচ দিন পর্যন্ত বেঁচে থাকতে পারে। ডিম্বোস্ফোটন হওয়ার প্রথম ১২–৪৮ ঘন্টা পর্যন্ত ডিম্বাণুটি নিষিক্ত হওয়ার উপযোগী থাকে, পরে সেটি ভাঙ্গতে শুরু করে। এভাবে পাঁচ থেকে সাতদিন ব্যাপী উর্বরতার সময়কাল বজায় থাকে।